царя́ же и лю́ди науча́еши апс̑льскимъ и ѻте́чєскимъ преда́ніємъ послѣ́довати, и ѿ раздѣле́нія ца́рства, и ѕла́гѡ начина́нія преста́ти повелѣва́еши, и преще́ньми по вла́сти ѿ бг҃а да́ннѣй тебѣ̀ му́жественнѣ запреща́еши: непокаря́ющыяжеся твоему̀ пра́вому уче́нію суду̀ бж҃ію предае́ши: тогѡ̀ ра́ди, я́кѡ и́стинный па́стырь, положи́лъ єсѝ ду́шу твою̀ за па́ству твою̀, подража́телю и́стиннагѡ па́стыря хрс̑та̀